Bjarki Gunnlaugsson gekk í gær til liðs við úrvalsdeildarlið ÍA í knattspyrnu . Bjarki er sem kunnugt er Skagamaður en hefur verið á mála hjá KR að undanförnu . Hann hefur um nokkurt skeið glímt við erfið meiðsli . Hann hefur að undanförnu æft með liði ÍA og hefur nú stigið skrefið til fulls . Bjarki er fjórði fyrrverandi leikmaður ÍA sem snýr til baka að loknum ferli innanlands og utan . Áður höfðu tvíburabróðir hans Arnar og bræðurnir Þórður og Bjarni Guðjónssynir snúið heim .